***ז.*טומאת ידים במגילת אסתר -**לר' יהושע לא נרמזה בתורה, ושמואל סבר כמותו, ולשיטתם אינה מטמאה את הידים.[[1]](#footnote-1)
לר"א המודעי נרמזה בתורה, וכן סבר ר"ש[[2]](#footnote-2), ומטמאה את הידים.
**טומאת ידים** – גזרו רבנן כל כתבי הקדש כדי שלא יניחו תרומה לידם.[[3]](#footnote-3)
**קהלת** – לר"מ ולרשב"מ אינו מטמא את הידים לר' יוסי ור"ש לב"ש אינו מטמא ולב"ה מטמא.[[4]](#footnote-4)
**שיר השירים** – לר"מ מחלוקת ב"ש וב"ה לר"י ור"ש מטמא.
**רות** – לר"ש מטמא את הידים.[[5]](#footnote-5)

אסתר נאמרה ברוח הקדש.[[6]](#footnote-6)

**משלוח מנות** – שיעורם שתי מנות לאיש אחד.
**מתנות לאביונים** – שיעורם שתי מתנות לשני אביונים.[[7]](#footnote-7)

***ז:***אביי בר אבין ורחב"א החליפו סעודותיהם זה עם זה.[[8]](#footnote-8)

**לבסומי בפוריא** – מיחייב אינש עד דלא ידע בין ארור המן לברוך מרדכי.[[9]](#footnote-9)

**סעודת פורים שאכלה בלילה** – לא יצא ידי חובתו.

**יו"ט ושבת;
לעונשין** – שבת בסקילה וכרת ויו"ט רק במלקות.
**לאיסורים** – יו"ט מותר במלאכת אוכל נפש[[10]](#footnote-10), שבת אסורה גם בזה.
**מכשירי אוכל נפש ביו"ט** – לר"י כשא"א מערב יו"ט מותרין, לרבנן ולמתני' אסורין בכל גווני.[[11]](#footnote-11)

**שבת** – עונשה בזדון בידי אדם. ואם הזיק בשעת חילול שבת פטור מתשלומין.
**יום הכיפורים** – עונשה בזדון בכרת.
אם הזיק בשעת חילול יוהכ"פ, לר' נחוניא ב"ה ולמתני' פטור, לרבנן חייב.

**חייבי כריתות שלקו** – לרחב"ג נפטרו מכריתתן, לרבנן לא נפטרו.[[12]](#footnote-12)
**חייבי כריתות** **להלקותן** – לר' יצחק אין מלקות, לרחב"ג וחביריו הנ"ל לוקין.[[13]](#footnote-13)
בשיטת מתני' בזה יש כמה דרכים.[[14]](#footnote-14)

1. מבואר בגמרא דגם לשיטה זו נאמרה ברוח הקדש אך לא ניתנה ברוה"ק להיכתב. ומ"מ מדרבנן תיקנוה בכתיבה ולכן הקוראה על פה לא יצא לכו"ע. ויש עוד דינים לתפירתה וכתיבתה. תוס'. [↑](#footnote-ref-1)
2. אפשר דכן ס"ל גם לר"מ ור' יוסי דל"פ עליו בזה. [↑](#footnote-ref-2)
3. שמביאה עכברין ומפסידים את כתבי הקדש. והנידון בסוגיין אי אסתר בכלל כתבי הקדש. [↑](#footnote-ref-3)
4. חבריו של רשב"מ אמרו לו דמטמא, ואפ' דמודים שהוא מח' ב"ש וב"ה אלא דנקטו ההלכה. [↑](#footnote-ref-4)
5. ודעת שאר תנאי לא נתפרשה בזה להדיא. [↑](#footnote-ref-5)
6. והביאו על זה שמונה מקורות, ועל חלק מהם יש פירכא. [↑](#footnote-ref-6)
7. לכל אביון מתנה אחת. רש"י. והנה לפי הגירסא שלפנינו משמע דאפשר לקיים בנתינה אחת גם משלוח מנות וגם מתנות לאביונים, אמנם הב"ח והגר"א מחקו מתנות לאביונים. ואלו שגורסים מתל"א היתה להם גירסה אחרת שחזר ושלח עוד הפעם ובזה קיים גם מתנות לאביונים. [↑](#footnote-ref-7)
8. לפי רש"י אולי יש ללמוד מכאן הידור לאכול עם חבירו כדי להרבות השמחה. אמנם לפי הר"ן נתחדשה כאן עצה לקיום משלוח מנות למי שאין לו. [↑](#footnote-ref-8)
9. ומשמע מתוס' שכוונתם לנוסח שאומרים אחר קריאת המגילה, ומביאים מירושלמי לומר גם ארורה זרש ברוכה אסתר ארורים וכו'. [↑](#footnote-ref-9)
10. עי' תוס' דאוכל נפש המתקלקל אם יעשוהו מעיו"ט, מותר לכו"ע לעשותו ביו"ט לכתחילה. ואם עדיף לו מעיו"ט, אסור להכינו ביו"ט. [↑](#footnote-ref-10)
11. לכלבים ולגויים אסור אף אוכל נפש. [↑](#footnote-ref-11)
12. מלקין רק אם יש עדים והתראה. רש"י. [↑](#footnote-ref-12)
13. אלא דנחלקו אם הלקאתן פוטרת מכרת. [↑](#footnote-ref-13)
14. לרבא מוכח דסברה כרבנן דרחב"ג, לרנב"י יש לדחות ראיה זו אם תסבור כר' יצחק. ולר"א יש לדחות ראיה זו אף אי תסבור כרבנן דר' יצחק. [↑](#footnote-ref-14)